Heildarstefna OR byggir á tilteknum grunnstoðum sem eru leiðarljós um mótun á stefnu og áherslum í allri samstæðunni : Nýta náttúrugæði á sjálfbæran og ábyrgan hátt . Vera til fyrirmyndar í umhverfismálum og vinna að stöðugum umbótum . Bera virðingu fyrir þörfum viðskiptavina og veita góða og örugga þjónustu . Búa yfir fjárhagslegum styrk og hagkvæmdi sem tryggir þjónustu í takt við þarfir samfélagsins . Vera eftirsóknarverður vinnustaður þar sem fagþekking og þjónustuvilji fer saman . Stjórn OR mun leggja áherslu á tiltekin lykilverkefni sem tengjast grunnstoðum heildarstefnu fyrirtækisins : Gera heildstæða úttekt á stöðu auðlinda og forða sem OR hefur yfir að ráða og ræða áætlanir til lengri og skemmri tíma um réttindi og nýtingu . Setja fram skýra skilgreiningu á því hvað átt er við með sporlausri vinnslu og starfsemi m.a. með því að skilgreina viðmið og áherslur . Kanna og ræða sérstaklega hugsanleg áhrif loftslagsbreytinga á starfsemi OR og efla rannsóknir og þekkingu á náttúrufari og auðlindanýtingu . Fylgja eftir stefnu í orkuskiptum sem miðar að því að vera í forystu um að skapa aðstæður og veita þjónustu sem örvar orkuskipti . GÓÐ OG ÖRUGG ÞJÓNUSTA Fylgja eftir nauðsynlegum aðgerðum í dreifiveitu hitaveitu til þess að tryggja næga getu til dreifingar bæði lághita - og virkjanavatns . Huga að núverandi uppsetningu OR samstæðunnar með það fyrir augum að skipulag hennar verði bæði hagkvæmt og endurspegli aðstæður . Hafa á hverjum tíma góða yfirsýn yfir stöðu mála varðandi mannauð og menningu og tryggja að markmið í jafnréttis - og öryggismálum starfsmanna séu jafnan í heiðri höfð . Gildi : Framsýni | Hagsýni | Heiðarleiki Heildarstefna OR byggist á eigendastefnu og er sett fram til samræmis við hana .